Andoza:Предприниматель**Aleksey Yuriyevich Xotin** (21-may 1974-yil, Minsk) - rossiyalik tadbirkor, moliyaviy tashkilotlar, ko'chmas mulk va neft-gaz kompaniyalari aktsiyalari egasi. 2016-yilda Forbes jurnali reytingiga ko'ra Rossiyaning 100 ta eng boy odamlari reytingida 95-o'rinni egallagan.

Biografiya
----------

Aleksey Xotin 1974-yil 21-mayda Minsk shahrida ( Belarus SSR ) tug'ilgan. 1991-yilda Minsk Suvorov harbiy bilim yurtini, 1997-yilda G. V. Plexanov nomidagi Rossiya iqtisodiyot universitetini tamomlagan.

Aleksey Xotin o'z biznesini otasi Yuriy Xotin bilan birgalikda yuritadi. Aleksey Xotin uylangan va ikki farzandi bor.

Aleksey Xotin suzish bo'yicha sport ustasi unvoniga ega. U xalqaro sambo federatsiyasi, Butunrossiya amaliy o'q otish federatsiyasi, "Dinamo" mini-futbol klubi va tungi xokkey ligasi kabi bir qancha sport tashkilotlariga homiylik qiladi.

Xotinlarning oilaviy biznesi bo‘yicha tadqiqot olib borgan "Vedomosti" gazetasining ta’kidlashicha, Xotinlar oilasi biznesining muvaffaqiyatiga ularning Rossiya hukumatining yuqori darajadagi ko‘plab amaldorlari bilan o'zaro aloqalari juda katta yordam bergan. Gazeta, shuningdek, Xotinlarning biznesi asosan kredit pullariga tayanishini va Xotinlar oilasi a'zolari matbuot bilan aloqa qilishdan bosh tortishini ko'rsatadi.

Aktivlar
--------

 "Moskva" mehmonxonasi, Xotinlarga tegishli eng mashhur ko'chmas mulk ob'ektlaridan biri
 "Gorbushkin Dvor" savdo markazi
Xotin va uning otasi, matbuot xabarlariga ko'ra, Moskvada umumiy maydoni 1,8 million m²  bo'lgan 30 ga yaqin savdo va ofis markazlariga ega bo'lib, bularga, Manejnaya maydonidagi Moskva mehmonxonasi, Bagrationovskaya metro bekati yaqinidagi "Filion" savdo markazi, Gorbushkin Dvor savdo markazini kiradi. 

2013-yilda Xotin va uning otasi Forbes jurnalining "Rossiya ko'chmas mulki qirollari" reytingida 6-o'rinni egallagan. 2018-yil oxirida Xotinlar oilasiga tegishli "Kompleksniye investitsii" kompaniyasi chakana savdo va ofis maydonlarini ijaraga berishdan yiliga 285 million dollar daromad oladi va "Rossiya ko'chmas mulki qirollari" reytingida to'qqizinchi o'rinni egallaydi.

1996-yildan beri Xotin boshqaruvi ostida harbiy texnika, kimyoviy xom ashyo, xalq isteʼmoli mollari va oziq-ovqat mahsulotlari ishlab chiqaruvchi bir qancha sanoat korxonalari faoliyat koʻrsatmoqda.

2001-yildan to 2003-yilgacha Xotin Moskva kimyoviy kompleks tashkilotlari assotsiatsiyasi vitse-prezidenti lavozimida ishlagan.

Forbes ma'lumotlariga ko'ra, 2010-yillarda Xotin kamida 10 ta neft kompaniyasini sotib olgan, ular 2016-yilda taxminan 2,5 million tonna neft ishlab chiqargan. 2011-yilda Xotin Exillon Energy[en] kompaniyasining katta ulushini sotib oladi. Shuningdek, "Dulisma" neft kompaniyasi va "Kuwait Energy" kompaniyasining ulushiga ham ega.

Xotin Kipr-Shveytsariyaning Radamant Financial firmasi orqali "Yugra" bankining yarmidan ko'proq qismiga egalik qilgan. 2017-yilda RF Markaziy banki bankning litsenziyasini bekor qiladi. Keyinchalik, Omonatlarni sug'urtalash agentligi bank tomonidan berilgan barcha kreditlarning 98% (taxminan 240 milliard rubl) uning egasi Aleksey Xotinning ko'chmas mulk va neft ishlab chiqarishdagi biznesini moliyalashtirish uchun ishlatilganligini ta'kidlaydi. Bank litsenziyasi bekor qilinganidan so‘ng, tadbirkor bilan aloqador bo‘lgan qarzdorlar o‘z kreditlarini to‘lashni to‘xtatadilar va natijada 2019-yil aprel holatiga ko‘ra, umumiy qarzning 99,9 foiziga xizmat ko‘rsatilmaydi.

2019-yil aprel oyida "Yugra" banki "Dulisma" neft kompaniyasini bankrot deb topish uchun sudga da'vo arizasi beradi.

Jinoiy ish
----------

2019-yil 19-aprelda Xotin FSB va Rossiya Ichki ishlar vazirligi xodimlari tomonidan "Yugra" bankidan 7,5 milliard rubl miqdoridagi pul mablag'larini o'g'irlash bo'yicha jinoiy tergov ishi doirasida qo'lga olinadi. Tadbirkor bank boshqaruvi raisi Dmitriy Shilyayev va kredit tashkiloti prezidenti Aleksey Nefedov bilan birga uy qamog‘iga olinadi.

### Sud hukmi

2024-yil 4-martda Moskvaning Zamoskvoretskiy sudi A. Xotinni umumiy rejimdagi koloniyada 9 yilga ozodlikdan mahrum qildi.

Manbalar
--------



1. ↑  „Алексей Хотин биография и карьера в Югра, последние новости и фото.".  finparty.ru. 2017-yil 29-iyunda asl nusxadan arxivlangan. Qaraldi: 2017-yil 6-iyul.
2. 1 2  „Хотин Алексей Юрьевич биография и пресс-портрет". 2017-yil 2-fevralda asl nusxadan arxivlangan. Qaraldi: 2017-yil 23-yanvar.
3. ↑  „Откуда берет деньги семья Хотиных — ВЕДОМОСТИ". 2021-yil 3-martda asl nusxadan arxivlangan. Qaraldi: 2017-yil 23-yanvar.
4. 1 2  „Короли российской недвижимости — 2013: рейтинг Forbes. 6. «Комплексные инвестиции» | Рейтинги | Forbes.ru". 2018-yil 8-oktyabrda asl nusxadan arxivlangan. Qaraldi: 2018-yil 8-oktyabr.
5. ↑  „Владельцем «Горбушкиного двора» оказался нефтяник Подлисецкий: Бизнес: Бизнес: Lenta.ru". 2017-yil 1-mayda asl nusxadan arxivlangan. Qaraldi: 2017-yil 4-may.
6. ↑  „Нефть в обмен на метры". 2018-yil 3-fevralda asl nusxadan arxivlangan. Qaraldi: 2017-yil 4-may.
7. ↑  „Короли российской недвижимости — 2019. Рейтинг Forbes. 9. Комплексные инвестиции | Бизнес" (en).  Forbes.ru (2019-yil 24-yanvar). 2019-yil 25-yanvarda asl nusxadan arxivlangan. Qaraldi: 2019-yil 24-yanvar.
8. ↑  „Империя Хотина: бизнесмен вложил в нефтяные активы больше $1 млрд | Бизнес | Forbes.ru". 2017-yil 2-fevralda asl nusxadan arxivlangan. Qaraldi: 2017-yil 23-yanvar.
9. ↑  „Нефтяной бизнес семьи Хотиных получил льготы на 92 млрд руб. :: Бизнес :: РБК". 2017-yil 2-fevralda asl nusxadan arxivlangan. Qaraldi: 2017-yil 23-yanvar.
10. ↑  „Владелец «Горбушкиного двора» стал акционером банка «Югра» :: Финансы :: РБК". 2016-yil 22-dekabrda asl nusxadan arxivlangan. Qaraldi: 2017-yil 23-yanvar.
11. ↑  „АСВ сочло беспрецедентным качество организации вывода активов из «Югры»".  Банки.ру. 2020-yil 18-mayda asl nusxadan arxivlangan. Qaraldi: 2019-yil 17-may.
12. ↑  Кредиторы не поделили «Югру» // Коммерсантъ. Архивировано 18 may 2019 года.
13. ↑  „Банк "Югра" в день отправки под домашний арест Хотина решил обанкротить его НК "Дулисьма"" (ru).  Interfax-Russia.ru (2019-yil 22-aprel). Qaraldi: 2019-yil 17-may.
14. ↑  *Ведомости.* „Задержан бывший собственник «Югры» Алексей Хотин".  www.vedomosti.ru (2019-yil 19-aprel). 2019-yil 19-aprelda asl nusxadan arxivlangan. Qaraldi: 2019-yil 19-aprel.
15. ↑  „Бывшие предправления и президент банка "Югра" заключены под домашний арест". *Интерфакс* (2019-yil 22-aprel). 2019-yil 17-mayda asl nusxadan arxivlangan. Qaraldi: 2019-yil 17-may.
16. ↑